Dundaga vald

Dundaga vald (läti keeles Dundagas pagasts, liivi Dūoņig pagāst) on vald Lätis Talsi piirkonnas Kura poolsaare põhjatipus. Vald piirneb sama piirkonna Kolka, Īve, Lube, Valdgale ja Roja vallaga ning Ventspilsi piirkonna Puze ja Ance vallaga.

Valla pindala on 559 km²; tegemist on pindalalt suurima vallaga Lätis. 2016. aasta seisuga elas seal 3388 inimest. Valla keskus on Dundaga küla, vallamaja asub aadressil Pils iela 5-1.

Vald kuulub osaliselt Liivi randa. Tähtsamad jõed on vallast algavad Mazirbe jõgi ja Pitragsi jõgi.

 Ajalugu 

Dundaga vald kujunes Dundaga mõisa maadest. Mõisale kuulus 102 400 hektarit maad ja tegemist oli Baltimaade suurima mõisaga. 1120. aasta agraarreformi järel liideti Dundaga vallaks Dundaga mõisa ja sellele kuuluvate Āži, Ģibka, Ģibzde, Kaļķi, Kolka, Ķurbe, Laukmuiža, Slītere, Sūde ja Valpene karjamõisa ning Dundaga kirikumõisa maad, valla kogupindalaks kujunes 11 799 hektarit. 1945. aastal moodustati valla aladele Dundaga, Kolka, Ģibzde, Kaļķi, Mazirbenieki, Neveja, Plintiņi ja Vīdale külanõukogu, vald likvideeriti aastal 1949. Aastal 1950 sai Dundagast alev. Aastal 1954 liideti Ģibzde külanõukoguga likvideeritav Dundaga, aastal 1956 nimetati see aga Dundaga alevi maaterritooriumiks. Aastal 1971 liideti Dundaga alevi maaterritooriumiga Kaļķi, Neveja ja Vīdale külanõukogu, aastal 1975 ka osa Kolka külanõukogu maadest.

Aastal 1990 kaotas Dundaga alevi staatuse, Dundaga alevi maaterritoorium ja Dundaga küla ühendati aga Dundaga vallaks. 2009. aastast kuulus vald Dundaga piirkonda, aastal 2021 liideti see aga Talsi piirkonnaga.

 Kaitstavad objektid 

Muinsusmälestistest on riikliku kaitse all Šlītere majaka torn, Dundaga piiskopilinnus ja seda ümbritsev park, Dundaga luteri kirik koos sealse altari, oreli, kantsli ja altarimaaliga, Dundaga linnamägi, Dundaga keskaegne kindlus, hiiepaik Pāce Jumalamägi, Pāce linnamägi, Kubele koolimaja, Puiša kalnsi linnamägi, linnamägi Kalna dārzs ja Kaļķi linnamägi. 

Kohaliku kaitse all on  Mazirbe kirikumõisa peahoone ja Iernieki muinaskalmed.

Lauki muinaskalmed, Lauksargi muinaskalmed, Taaveti linnuse nime kandev muinaslinnus, Pagrabkalnsi muinaskalmed, Dundaga kiriku muinaskalmed, Dzegužkalējise muinaskalmed, Jauncelmi keskaegne kalmistu, Kaņķumi muinaskalmed, Upesvagari muinaskalmed Dundaga kirikumõisa hoone ja selle juures asuv park on muinsusmälestistena regionaalse kaitse all.

Looduskaitse all on vallas Andrejsārti kask, Mazirbe kiriku mänd, Mazirbe kalmistu mänd, Zartapi kraav, Jušuleja rändrahn, Cepeļleja tamm, Zilije kalni Šlītere nõlv, Rīgzemese tammed, Rīgzemese pooppuud, Kaļķupīte pank, Dundaga pärnaallee, Nauda tamm, Dundaga lossipargi sanglepp, Grīva pärn, Kārkliņi mesipuumänd, Kārkliņi teine mesipuumänd, Akmeņkalnsi kuradi jalajäljega kivi, Silkalēji Rootsi kivi, Zeltapse maakivirahn, Liepniekvalksi (Peldanga) labürint ja Balsari tamm. Valla põhjaosa jääb Slītere rahvusparki. Valda jäävad 724 hektari suurune Kaļķupe oru hoiuala, 216 hektari suurune Rukši soo hoiuala, 15 hektari suurune Daiķi jugapuusalu hoiuala, 83 hektari suurune Pāce luha hoiuala ja 4 hektari suurune Kadakavälja hoiuala, osaliselt ka Ģipka soiste niitude hoiuala ja Raķupe oru hoiuala.

 Asustus 

2011. aastal elas vallas 3135 lätlast, 60 venelast, 16 valgevenelast, 20 ukrainlast, 7 poolakat ja 12 leedulast, lisaks veel 25 muude rahvaste esindajat.Ethnic composition of Latvia 2011

Vallas on järgmised külad.

 Küla  Küla tüüp  Elanike arv Alakste  mazciems  10 (2025) Anstrupe  mazciems  27 (2025) Āži  mazciems  12 (2025) Cirstes  mazciems  38 (2025) Dundaga  ciems  1431 (2025) Dūmele  mazciems  124 (2025) Ezermuiža  mazciems  12 (2025) Gavsene  mazciems  9 (2025) Ildzere  mazciems  31 (2025) Jaundundaga  mazciems  25 (2025) Jaunmuiža  mazciems  10 (2025) Kaļķi  ciems  149 (2025) Kārļmuiža  mazciems  90 (2025) Klārmuiža  mazciems  5 (2025) Labdzere  mazciems  2 (2025) Lapmežciems  mazciems  4 (2025) Lateve  mazciems  37 (2025) Laukmuiža  mazciems  81 (2025) Mazalakste  mazciems  76 (2025) Mazirbe  mazciems  18 (2025) Mazoste  mazciems  5 (2025) Mazpiltene  mazciems  45 (2025) Muņi  mazciems  53 (2025) Neveja  ciems  74 (2025) Oste  mazciems  11 (2025) Pāce  ciems  62 (2025) Piltene  mazciems  18 (2025) Plintiņi  mazciems  37 (2025) Puiškalnciems  mazciems  18 (2025) Sabdagas  mazciems  96 (2025) Saustere  mazciems  25 (2025) Sūde  mazciems  16 (2025) Sumburciems  mazciems  2 (2025) Šlītere  mazciems  11 (2025) Upenieki  mazciems  5 (2025) Vādzere  mazciems  8 (2025) Valpene  mazciems  50 (2025) Vīdale  ciems  90 (2025)

Dundaga vallas on külad vallasisesed territoriaalüksused nagu Eestiski.

 Viited 

 Välislingid 

 Valla kaart

Kategooria:Läti vallad
Kategooria:Talsi piirkond